polyglot-tagger/wikipedia-language-snippets-filtered huggingface dataset:
Zu hiren Aufgaben zielen d'Versuerge vu Wäertpabeieren , d'Ofwécklung vu Wäertpabeiertransaktiounen souwéi Méiwäertdéngschtleeschtungen, wéi d'Verwaltung vun hannerluechte Sécherheeten an d'Vermëttlung vu Wäertpabeierprêten zur Erhéijung vun der Settlement-Effizienz.
D'sozial Hierkonft vun den 63 Auteuren ass en Hiweis op den elitäre Charakter vun der Gesellschaft: 30 Professeren, 11 Juristen, 4 Journalisten, 3 Dokteren, 3 Employéen, 3 Geeschtlech, 1 Ingenieur, 1 Bibliothecaire, 1 Geschäftsmann.
D'SELF militéiert am Déngscht vun der franséischer Sprooch fir d'politesch Onofhängegkeet zu Lëtzebuerg an d'lëtzebuergesch d'Identitéit ze garantéieren a gesäit am Gebrauch vum Franséischen eng Méiglechkeet fir sech vun aneren ethnesche Gruppen z'ënnerscheeden .
Am Texte coordonné vum Lëtzebuerger Code de la Route, deen an engem Arrêté grand-ducal vum 23. November 1955 an duerno e puermol geännert gouf, sinn d'Warnschëlter am Kapitel V Voie publique, an der Sektioun IV De la signalisation routière ënner der Rubrik I. SIGNAUX D'AVERTISSEMENT DE DANGER beschriwwen.
Offiziell gehéiert de Beaujolais nach zu der Regioun vun de Burgunderwäiner, mä ausser datt d'Wéngerten net wäit vun der Côte-d'Ôr ewechleien, an datt deenen zwou Géigenden hire Wäi gréisstendeels vun de selwechten Händler op de Maart bruecht ginn, hu se net vill mateneen ze dinn.
De Jean-Pierre Pescatore, gebuer den 11. Mäerz 1793 an der Stad Lëtzebuerg als véiert Kand vun der Koppel Pescatore-Geschwind, a gestuerwen den 9. Dezember 1855 zu Paräis, war e lëtzebuergesch/franséische Geschäftsmann, Banquier, Konschtsammler a Mäzen.
No der flotter 100-järeger Onofhängegkeetsfeier de 16. Juli 1939 koumen déi manner flott Jore vum Krich, wou d'Ënnerdréckung duerch d'Däitsch Arméi och an der Bielesser Musek Tromp war a 24 Instrumenter an aner Material, geklaut a vill Instrumenter beschiedegt goufen.
Am Joer 1892, wéi Bieles 80 Haiser gezielt huet, dovun 22 Wiertschaften, an 944 Awunner, hunn e puer jonk Männer, haaptsächlech Schmelz- a Grouwenaarbechter, zesumme mam Jos Clemang, dem 1. Dirigent an dem Jean Grethen als 1. President, d'Fanfare vu Bieles gegrënnt am 1. Lokal bei «Hénge Misch», dem haitege Veräinshaus.
Op deem Deel si keng Joresangaben ze fannen, et ass awer unzehuelen, datt en tëscht 1890 an 1892 gebaut gouf, well um südlechen Deel, laanscht d'Strooss vun der Kockelscheier a Richtung Hesper a Fenteng, d'Joreszuelen 1892, 1893 an 1894 agravéiert sinn.
Am Zweete Weltkrich war den Tunnel ausser Déngscht fir den Transport, well d'Bréck iwwer d'Berwinne déi d'Verbindung tëscht der Ramp an dem Nordportal gemaach huet gesprengt gouf, an d'Besatzungstruppen d'Streck bis op Fouron deelweis ofgerappt haten.
Den Tablier ass aus arméiertem Bëtong dee 25 cm déck ass. Et ass déi fënneft Bréck op der Plaz, well si ersetzt zwou Vierendeelbrécken déi 1939 gebaut goufen, am Zweete Weltkrich 1940 zerstéiert, an duerno 1945 erëm frësch opgeriicht goufen.
Hir Onrou, hire Liichtfank, hir Erfindungskraaft, hiert musescht Genie, hiren Individualismus, hiert politescht Onverméigen, hir stänneg Roserei, hiren éiwegen Zodi, hir Krichsloscht, hir Freed um gudde Liewen - dat alles mécht bis haut en Deel vum europäesche Wiesen aus!"
Den Hippolyte Trotyanne-de Mairesse, gebuer den 28. Abrëll 1823 zu Ëtteng a Loutrengen, a gestuerwen den 10. Mee 1898 a senger Villa zu Munneref, war e loutrengesche Landadelegen, deen 1849 den Hotel Grand-Chef zu Munneref gegrënnt huet.
Dëst Joer si fir d'éischt zwou Halleffinallen agefouert ginn, wou alleguer d'Länner hu misse matmaache fir sech fir d'Finall ze qualifizéiere mat Ausnam vun de Grousse Véier vun der European Broadcasting Union an dem Land dat d'Organisatioun vum Grand Prix iwwerholl huet, an dësem Joer also Serbien.
Alles wat do derbäi aus dem Buedem ausgegruewe gouf, gouf op e Maximum exploitéiert, mat dem Leem goufe keramesch Wuere fabrizéiert, d'Steng goufe fir den Hausbau benotzt a wa se grouss a reegelméisseg genuch waren, goufe Schläifsteng a Muelsténg erausgeha.
Well schonn en anert Meedche mam Numm Karolina matgemaach huet, huet si den Numm Ani Lorak ugeholl, wat einfach hire Virnumm vun hannen no vir gelies ass. Spéider ass si op Kiew geplënnert an huet op weidere Concoursen an der Ukrain an och zu New York matgemaach, éier 1996 hiren Debütalbum mat den erfollegräiche Singelen a erauskomm ass.
D'Joer drop gouf si mam Titel "Verdéngte Kënschtler vun der Ukrain" ausgezeechent an huet de Komponist Igor Krutoi begéint, mat deem si 2000 d'Danzsingle opgeholl huet, déi erëm en Hit ginn ass. Am Album duerno www.anilorak.com waren déi bescht Lidder vun hiren zwéin eeleren Albume plus e puer nei Lidder.
ëm d'Plaz selwer (d'Stad huet eng Zäit laang déi iwwerdeckelt Zuchgleiser zu Bouneweg virgezunn), d'Ausgesinn (en Tuerm, dee virgesi war, gouf aus dem Projet gestrach, d'Fassaden hu missen ugepasst ginn) an e en Impakt op d'Klasséierung vun der Alstad als UNESCO-Weltkulturierwen hunn .
Opgrond vu geneeteschen Analyse vun 322 Riefzorten huet sech erausgestallt, datt d'Zorten Aligoté, Aubin Vert, Auxerrois, Bachet Noir, Beaunoir, Chardonnay, Dameron Franc Noir de la Haute Saône , Gamay Blanc Gloriod, Gamay, Knipperlé, Melon de Bourgogne, Peurion, Romorantin, Roublot und Sacy all aus spontane Kräizungen tëscht Pinot a Gouais Blanc entstane sinn.
No der Grënnung vum däitsche Keeserräich 1871 zu Versailles huet den Zollveräin nach just aus zwéin ongläiche Memberstaate bestanen: Däitschland a Lëtzebuerg, woubäi Lëtzebuerg um wirtschaftleche Plang souzesoen nach just eng Provënz vun Däitschland war.
De Luchino Visconti, gebuer als Luchino Visconti di Modrone, conte di Lonate Pozzolo, den 2. November 1906 zu Mailand a gestuerwen de 17. Mäerz 1976 zu Roum, war en italieenesche Filmregisseur, Dréibuchauteur, Filmproduzent an Theaterregisseur.
D'Police grand-ducale ass den 1. August 2018 op Basis vum Gesetz vum 18. Juli 2018 reforméiert ginn an huet virdru schonn zanter dem 1. Januar 2000 bestan, wéi s'op Basis vum Gesetz vum 31. Mee 1999 déi zwéi fréier Corpse vun der Gendarmerie grand-ducale an der Police ersat huet.
D'Rhue huet hir Quell am Massif central op enger Héicht vu ronn 1.300 Meter an de Monts Dore op den Häng vum Puy Ferrand net wäit vun der Schistatioun Super Besse, am Parc régional des volcans d'Auvergne, a se leeft no engem Laf vu ronn 56 Kilometer südlech vu Bort-les-Orgues an d'Dordogne
Aus der Stad déi sech am kommerzielle Secteur vergréissert huet, besonnesch duerch d'Implatatioun vun aneren Industrieë, wéi Bébé Confort, Nicoll, L'Abeille, Thales, Charal a Jeanneau", ass zesumme mat engem grousse Geschäftszenter mat Wierksgeschäfter, op der Nopeschgemeng La Séguiniére, eng grouss Beschäftegungszon entstanen.
Genee 50 Joer méi spéit, 1848, gouf se mat der Bibliothéik vum Kolléisch an der Bibliothéik vun der Gesellschaft fir Fuerschung an Erhalung vun de geschichtlechen Denkmäler am Groussherzogtum Lëtzebuerg zesummegeluecht an d'Natiounalbibliothéik ass entstanen.
Vill Länner halen sech am Kader vun hirer Memberschaft un d'Reegele vun der Wiener Konventioun iwwer Verkéierszeechen déi festhält, datt Uertschaftsschëlter ( Signs indicating the beginning and the end of a built-up area) den Numm, de Piktogramm vun der Stad oder béides enthalen.
Et sinn dat: Ouchy, Vidy, Cour, Malley, La Blécherette, Bellevaux, Chailly, La Sallaz, Vennes, Rovéréaz, Montblesson, Vers-chez-les-Blancs, La Vulliette, Chalet-à-Gobet, Montheron, La Râpe, La Bérallaz, Chalet Marin, Vernand-Dessus, Vernand-Dessous a Le Boulard.
Donieft gëtt et nach verschidde Beruffsschoulen, wéi d'Hotelschoul vu Lausanne, D'Ingenieursschoul vum Kanton Vaud, d'Haute École de Gestion du Canton de Vaud, d'Infirmiersschoul vum Schwäizer Roude Kräiz, d'Konschthéichschoul, e Conservatoire an den „International Institute for Management Development“.
D'Urspréng vun der haiteger Nationalbibliothéik ginn op d'Joer 1798 zeréck, wéi d'Bicher vun de Kléischter, déi an der Zäit vun der franséischer Revolutioun, an an de Jore virdrun opgeléist gi waren, op enger Plaz zesummebruecht a versuergt sollte ginn.
D'Lëtzebuerger Nationalbibliothéik, offiziell: Nationalbibliothéik Lëtzebuerg, op Franséisch: Bibliothèque nationale du Luxembourg, ofgekierzt BNL, ass eng ëffentlech Bibliothéik, déi zanter Oktober 2019 hire Sëtz um Kierchbierg, an der Avenue Kennedy huet.
De Calvin moosst allerdéngs der Predestinatioun méi Bedeitung zou, wéi de Luther dat mécht: nom Calvin huet den Härgott zanter aller Éiwegkeet jiddweree vun äis virausbestëmmt, fir nom Liewen op der Äerd entweeder gerett oder verdaamt ze ginn; de Mënsch huet keen Afloss op dat, wat nom Doud mat him geschitt.
D'Unhänger vum Calvin hunn am Laf vun der Zäit eng Zort Iwwerzeegung entwéckelt, datt deen, dee sou lieft, wéi eiser Här dat erwaart, an Erfolleg am Beruff a soss am Liewen huet, dovun aus ka goen, datt hie virausbestëmmt ass, fir an d'éiwegt Liewen ze kommen.
Et gouf deemno eng Kommissioun opgesat, déi no laange Verhandlungen, am Kontext vum Kale Krich, zwéin Zousaztexter ausgeschafft huet: Den Internationale Pakt iwwer d'wirtschaftlech, sozial a kulturell Rechter an den Internationale Pakt iwwer zivil a politesch Rechter.
48 vun de 56 Staaten, déi deemools an der UNO waren, hunn déi Deklaratioun ugeholl, 8 hu sech der enthalen (dorënner d'Ostblockstaaten, Südafrika, dat wéinst senger praktizéierter Apartheid d'Gläichheet vun alle Mënschen net acceptéiere konnt, a Saudiarabien deem d'Gläichheet tëscht Mann a Fra net gepasst huet).
Fir dëst Zil erreechen ze kënnen, geet Tripticon+ nei Weeër a bitt, nieft den traditionelle Computer- a Sproochecoursen, och Coursen un, déi speziell fir de Beruffsufank ausgeschafft sinn, an och Weiderbildungscoursen, déi op d'Bedierfnesser vun de Firmaen zougeschnidde sinn.
De Generol Foch gouf de 7. August 1918, deemno nach wärend dem Krich, zur Dignitéit vum Maréchal de France erhuewen, a kuerz nom Krich och nach zum Marschall vum Vereenegte Kinnekräich vu Groussbritannien an Irland a vum neigebuerene polnesche Staat gemaach.
Den Auguste Dutreux, deen am Mee 1940 d'Groussherzogin Charlotte fir e puer Deeg op sengem Schlass empfaangen huet, wéi déi beim däitschen Amarsch an den Exil huet misse goen, huet d'Schlass de 7. Februar 1951 dem franséischen Ausseministère vermaach mat der Oplo, datt d'Schlass mat sengem Park misst erhalen a versuergt ginn.
Nodeem en eng kuerz Zäit am Seminaire zu Namouer war, huet de Pierre Burggraff sech zu Louvain am Collège philosophique aschreiwe gelooss, wou hie sech an der Theologie an an der klassescher Philologie perfektionéiert huet, a sech d'Grondelementer vum Hebräeschen ugëeegent huet.
Vum Silvestre de Sacy heescht et, dat hien e grousse Respekt fir säi lëtzebuergesche Schüler hat, an hien e staark estiméiert huet, an deem Mooss, dat hien en 1837 fir den nei geschaafte Léierstull fir Hebräesch an Arabesch op der Lécker Universitéit proposéiert huet.
De Blasius Columban Freiherr von Bender gebuer de 14. November 1713 zu Gengenbach a Baden, a gestuerwen den 20. September, oder den 20. November 1798 zu Prag, war en Offizéier, deen an de Kricher vum 18. Joerhonnert am Déngscht vun Éisträich stoung an deen um Enn vu senger Carrière de Rang vun engem Feldmarschall hat.
Seng Mamm, déi vun hirem Bouf als "Kultursnobistin" bezeechent gouf, ass nom Doud vum Papp mat hirer Duechter Adele op Weimar geplënnert, wou si geschwënn e literaresche Salon ageriicht a vill grouss a bekannt Dichter a Schrëftsteller empfaangen huet.
Wéi hien op Hamburg zeréckkoum, hat säi Papp sengem Bouf säi Wee schonn traditiounsgeméiss virgezeechent an hien als säin Nofollger virgesinn, soudatt de jonken Arthur Schopenhauer - wann och ouni grouss Begeeschterung - eng Léier als Geschäftsmann huet missen ufänken.
Am éischte Joer huet de Schopenhauer dem Fichte seng Virliesungen iwwer "Thatsachen des Bewusstseins" besicht an och de Friedrich Schleiermacher kenne geléiert, vun deem hien zwar als Reliounsphilosoph net besonnesch iwwerzeegt war, mä als Iwwersetzer vum Plato huet de Schleiermacher hie begeeschtert.
No knapps zwee Joer an der preisescher Haaptstad dréit de Schopenhauer dem Fichte an den Turbulenze vun den antinapoleonesche Befreiungskricher de Réck a verzitt sech am Summer 1813 - wäit ewech vun de Krichsonrouen - op Rudolstadt, fir a Rou seng philosophesch Dissertatioun ze schreiwen ("Über die vierfache Wurzel des Satzes vom zureichenden Grunde").
Dem Henri Klees no huet d'Aart nach follgend Nimm: Bloderblumm, Bëschblumm, Hefflerblumm, Holzblumm, Kéisblimmchen, Këschteblumm, Läffelsblumm, Läffelkraut, Mäerzblumm, Ouschterbléi, Schankeblumm, Heckebloum, Pottschambsbloum.
An deem Sënn hu se sech kuerz duerno den Dall vun der Berwinne erausgesicht fir eng zweet Abtei opzeriichten, déi praktesch um hallwe Wee tëscht Léck an Herve soll stoe kommen, fir hiren Handel mat de Béischten, an der Fruucht an där Géigend ze favoriséieren.
Si hunn am Laf vun der Zäit, fir de Bau vun der Abtei, an awer och fir Wisen a Felder ze kréien, d'Bëscher an der Géigend vu Warsage ewechgeha, an nach e puer aner Häff opgeriicht, wéi d'Ferme de la Heydt, en Haff um Sart des Moines , an dFerme de la Mold.
Nom Succès vu sengem Film Il est un petit pays huet de René Leclère dem Politiker Marcel Cahen, deen och President vun der Verkéierskommissioun vun der Stad Lëtzebuerg war, proposéiert eng Rei Educationsfilmer iwwer d'Verkéiersproblemer an der Stad ze dréinen, an iwwer d'Gefor déi vum net-anhale vun de Verkéiersreegelen ausgeet.
Dës Markéierunge begrenzen d'Fuerbunnen, ginn un, ob een iwwerhuelen däerf oder net, weisen d'Fuerrichtung un, wou ee stallhalen oder d'Prioritéit deenen anere iwwerloosse muss, wou Foussgänger iwwer d'Strooss däerfen a widderhuelen heiansdo déi vertikal Signalisatioun oder en Deel dovun.
2012 an 2013 stoung den Dirk Bockel beim Team Leopard-Trek ënner Vertrag, wat gläichzäiteg déi éischt Kéier an der Geschicht vum Triathlon war, datt een Athlet an engem professionelle Vëlossportteam ass. Hie krut 2013 den Titel vum Sportler vum Joer.
Klibberen ass eng al Traditioun a kathoulesche Géigenden, am Elsass, laanscht d'Musel a Frankräich an zu Lëtzebuerg, déi dora besteet, datt d'Klibberjongen an d'Klibbermeedercher, meeschtens d'Massendénger, d'Klacke vun der Kierch vu Gréngen Donneschdeg bis Ouschtersonndeg ersetzen, déi dann, wéi et am Volleksmond heescht, op Roum beichte sinn.
Bréck mat dem Numm Pont de Verdun déi do iwwer den Haaptaarm vun der Musel féiert verbënnt déi zwéi Quartiere mateneen, an ersetzt eng fréier Bréck de Pont du Sauvage déi 1906 gebaut gouf, an den 18. September 1944 vun der Wehrmacht, bei der Liberatioun vu Metz, an d'Luucht gejot gouf.
D'A.s.b.l. Kiischpelter Cartoonale gouf den 13. Mäerz 1997 gegrënnt an huet déi Ausstellungs- a Publikatiouns-Aktivitéiten iwwerholl, déi ënner dem Numm "Kiischpelter Cartoonale" an de Jore virdru vum Syndicat d'initiative Kiischpelt bis 1996 organiséiert a finanzéiert goufen.
Um traditionellen "Open Air Konschtfestival" deen zanter 1991 all Joer op Nationalfeierdag zu Lellgen an der Gemeng Kiischpelt ass, hu vun Ufank un och begeeschtert Zeechner wéi de Josy Greisen, Carlo Schneider, Robert Soisson deelgeholl, an éischter bäileefeg sinn éischt humoristesch Zeechnunge ronderëm de Moler-Concours zu Lellgen entstanen.
Fréi gouf et kloer, datt d'Karikatur an d'Cartoons net géife bei dem Moler-Concours als eege Konschtgattung mat sonner Präisser virgesi ginn, soudatt déi deemoleg Initiateuren an dreiwend Kräfte vum Lellger Molermaart virgeschloen hunn, eng eegen Ausstellung an eventuell och e Concours zu enger anerer Joreszäit z'organiséieren.
Münster huet sech och méi spéit ni duerch Industrie oder Wirtschaftsbetriber ervirgedongen, mä et sinn éischter d'Bildungs- a Verwaltungsariichtunge vun der Stad, absënns d'Universitéit, de Landschaftsverband Westfalen-Lippe an d'Bezierksregierung, déi der Stad hire Stempel opgedréckt hunn an hir de Spëtznumm "Schreifdësch vu Westfalen" abruecht hunn.
Hei elei, kuck elei war den Titel vun enger Televisiounsemissioun a Lëtzebuerger Sprooch , déi tëscht dem 21. September 1969 an dem 21. Oktober 1991 sonndes mëttes tëscht 13.00 an 13.45 Auer op der Frequenz vun Télé Luxembourg (zum Schluss och vun RTLplus ausgestraalt gouf.
Dat waren deemools ënner aneren: Pierre Nilles, Lou van Bourg, Désirée Nosbusch, Camillo Felgen, Frank Elstner, Jochen Pützenbacher, Viktor Worms) a sonndes d'„Hitparade“ (ë. a. moderéiert vum Camillo Felgen, Frank Elstner, Oliver Spiecker, Thomas Gottschalk, Jörg Ebner).
Mat anere Juristinnen huet si sech dofir agesat, datt d'Fraen zu Lëtzebuerg virum Gesetz net méi als onmëndeg sollte gëllen, wa se bestuet wieren: Bis d'Enn vun den 1960er Joren hu bestuete Fraen z. B. d'Autorisatioun vun hirem Mann gebraucht, fir kënnen e Bankkonto opzemaachen oder schaffen ze goen, an de Mann konnt, wann e wollt, hir Pai anzéien.
De Jean Delannoy, gebuer den 12. Januar 1908 zu Noisy-le-Sec am franséischen Departement Seine-Saint-Denis, a gestuerwen den 18. Juni 2008 zu Guainville am Departement Eure-et-Loir, war e franséische Schauspiller, Filmediteur, Dréibuchauteur a Filmregisseur.
D'Stater Cinemathéik ass spezialiséiert op de Film noir, d'Filmer vu verschiddene Serie B-Regisseuren, d'Filmer vu Regisseuren, déi an der Nazi-Zäit an Amerika hu misse flüchten, franséisch Filmer aus den 1930er an 1940er Joren, amerikanesch Independent-Filmer a Filmer, déi e Bezuch mat Lëtzebuerg hunn.
D'archeologesch Ausgruewungen aus de Joren 1959 bis 1966 hu gewisen, datt do zur Réimerzäit zwou Festungsmauere gebaut goufen: eng éischt ëm 275 an eng zweet ëm 375 n. Chr. No der Christianiséierung ass op där Plaz eng kleng Abtei entstanen, déi d'Irmina vun Oeren dem Willibrord am Joer 698 geschenkt huet.
Well d'Läich no der Hiriichtung op dem Rad bliwwen an dem Verfall iwwerlooss ginn ass oder vun Déiere gefriess gouf, hat dës Form vu Bestrofung, änlech wéi déi antik Kräizegung, eng sakral Funktioun iwwer den Doud ewech: no dem deemolege Glawe konnt eng Persoun ouni Begriefnes net operstoen.
No zirka 100 m am Bësch fält dann op der lénkser Säit, zirka 20 m vum Pad ewech, déi gesichten Eech duerch hire mächtegen, a véier gedeelte Stamm op. Ronn 50 m hanner der Eech féiert de Pad op eng Wiss, déi op béide Säite vum Bësch encadréiert ass.
Hire Statuten no, déi de 7. Mee 1974 publizéiert goufen, war der BIM hiert Haaptuleies, Natur- an Ëmweltschutz mat alle Mëttelen ze fërderen a virun allem op déi iwwergrousss Gefore fir de Mënsch an d'Natur hinzeweisen, déi duerch de Bau vun enger Atomzentral am Museldall entstéingen, an op eng Ännerung vun dësen onhaltbaren Zoustänn hinzeschaffen.
Si huet och, am Summer 1975, bannent knapps 2 Wochen, iwwer 1.600 Leit mobiliséiert, fir Asproch anzeleeën, nodeem d'Senu bei der deemoleger Gemeng Remerschen offiziell ugefrot hat, eng Geneemegung ze kréien, fir d'Atomzentral op hirem Territoire ze bauen.
De Jacques Bretel erzielt am Tournoi de Chauvency vun 1285 datt den Aubert oder och Albert, Här vun Ornes, ënner den Inviteeë vum Grof vu Chiny zu Chauvency-le-Château war an do op der Säit vun den Häre vu Briey, Rosières, Cumières a Creuë um Turnéier deelgeholl huet.
D'Regierung hätt dofir de 16. Juli 1973 e Memorandum of understanding mat der RWE Essen ënnerschriwwen, an deem festgehale war, eng Étude de faisablilité maachen ze loossen, fir op Lëtzebuerger Territoire, laanscht d'Musel zu Remerschen, eng Atomzentral vun enger Leeschtung vun 1.200 Megawatt ze bauen.
Well d'LSAP Koalitiounspartner vun der Regierung war, déi hanner dem Projet stoung, gouf op hirem Kongress am Oktober 1977 decidéiert, en Ausseruerdentleche Kongress, den 11. Dezember 1977, anzeruffen, fir basisdemokratesch d'Positioun zu de Pläng vun der Atomzentral zergutts festzeleeën.
Fir d'Resultater, déi se virleeë géif, objektiv z'iwwerpréiwen, huet de Gesondheetsminister Camille Ney den TÜV-Rheinland domat chargéiert, d'technesch Spezifizéierungen, déi an den Appel d'offre sollte kommen, op hir Sécherheetsrelevanz z'iwwerpréiwen.
No engem éischte Joer an Däitschland wou si an der 2. Bundesliga bei Bayer Uerdingen gespillt huet, ass si 1990 zesumme mat hirem Mann, dem Tommy Danielsson op Ettelbréck geplënnert, huet eng Lizenz bei der lëtzebuergescher Dëschtennisfederatioun gemaach an ass zanter 1991 och international fir de Grand-Duché ugetrueden.
Studien iwwert d'Fragment Le Bœuf Angora an iwwert d'Pianosstéck Vexations souwéi eng net verëffentlecht Studie, eng Mëschung aus Fotoalbum, Katalog, Biographie a Wierksanalys, an där dem Satie säi Liewen a Schaafe verständlech a mat ville Biller duergestallt gëtt.
Am Johny Fritz senger Privatsammlung fënnt een och autobiographesch Dokumenter, seng Kompositiounen, alles wat mat senger professionellen Aktivitéite bei Tempus est iocundum ze dinn huet grad wéi Dokumenter vum an iwwert den Erik Satie an d'Bohème parisienne an awer och eng Instrumentensammlung, absënns mat Flütten aus der ganzer Welt.
Nom lëtzebuergesche Walgesetz däerf all Wieler maximal sou vill Stëmme verginn, wéi Sëtz ze verdeele sinn, deemno 6. Dës kënnen all un eng Partei goen , oder u verschidde Kandidate verdeelt ginn , déi op der selwechter oder verschiddene Lëschte stinn,.
Mat dem leschte männlechen Nokomme vun de Branebuerger dem Henri Théodore François vu Branebuerg, Bouf vum Florent vu Branebuerg an deem senger Fra der Madeleine vu Montmorency ass 1685 d'Dynastie op en Enn gaangen, well den Henri Théodore dat Joer Kapuzinerpater gouf.
Enn 1999 huet si mat hirem fënneften Album Gili, gili hir Musekrichtung geännert, wat awer ganz gutt beim Publikum ukomm ass. Bis 2008 huet se zéng Albumen an dräizéng Videoclipen erausbruecht, déi sech all ganz gutt an den Charts vu Serbien, Montenegro an anere Nopeschlänner placéiere konnten.
No senger Première am Iechternacher Kolléisch huet den Émile Krier Geschicht, politesch Wëssenschaften a Soziologie op der Universitéit zu Bonn studéiert, wou hien 1975 seng Dokteraarbecht Deutsche Kultur- und Volkstumspolitik von 1933-1940 in Luxemburg presentéiert huet.
Nom lëtzebuergesche Walgesetz däerf all Wieler maximal sou vill Stëmme verginn, wéi Sëtz ze verdeele sinn, deemno 6. Dës kënnen all un eng Partei goen , oder u verschidde Kandidate verdeelt ginn , déi op der selwechter oder verschiddene Lëschte stinn.
2000 gouf am Süde vu Bréissel eng Kläranlag a Betrib geholl , déi d'Ofwässer vu Forest, Saint-Gilles, Uccle, engem Deel vun Anderlecht souwéi vun e puer flämesche Gemengen déi dru stoussen, kläert, wat ongeféier engem Drëttel vun den Ofwässer vu Bréissel entsprécht.
Fir de Floss bei Héichwaasser z'entlaaschte gëtt et dräi Iwwerleef déi all an de Kanal Charleroi-Bréissel lafen, dovun een zu Lembeek, den Déversoir d'Aa nieft der Schleis vun Anderlecht an een zu Molebeek e bësselche flossop vun der Schleis bei der Porte de Ninove.
Den 10. Mee 2014 hunn de Finanzminister Pierre Gramegna an de Bankpresident Donald Kaberuka zu Lëtzebuerg den Accord iwwer d'Memberschaft ënnerschriwwen, an deem festgehale gouf datt Lëtzebuerg iwwer déi nächst 8 Joer 25 Milliounen Euro wäert investéieren.
Um 31 Dezember 2010 huet d'AfDB Suen am Wäert vun ongeféier 12,06 Milliarden US-Dollar géréiert, dovun ëm déi 7,05 Milliarden USD an de verschiddene Portefeuilleë vun der AfDB selwer an 4,94 Milliarden USD am Afrikaneschen Entwécklungsfong.
D'Baltescht Mier, aus Analogie zu Däitschen och dacks Ostséi genannt, ass e Mier vun enger Fläch vu 432.800 km², dat am Norde vun Europa läit, an dat duerch d'Nordmier mam Atlanteschen Ozean verbonnen ass. Zwéi Golfe sinn en Deel dovun: de Botnesche Golf am Norden an de Finnesche Golf am Osten.
Ënner anerem sinn am Kader vun der éischter Izeger Dammenekipp 1997/98:Cindy De Sousa, Carole Feltgen, Myriam Feyder, Manon Fischer, Martine Hoffmann, Nicole Kemp, Christiane Kieffer, Tanja Muschter, Annick Olinger, Patricia Raus, Monica Scarcelato, Sandra Schintgen, Sandra Schiumarini, Sophie Stelet, Nancy Teller.
Als mat dee schéinsten Ament an der Izeger Veräinsgeschicht zielt deen Exploit, deen d'Ekipp vun 1987/88 fäerdeg bruecht huet - an zwar d'Konschtstéck direkt nom Opstig aus der 3. Divisioun déi 2. Plaz hanner dem Tricolore Gaasperech ze beleeën, an domat zesumme mat Gaasperech an dem RM Lëtzebuerg nees eng Divisioun méi héich ze klammen.